รัฐวิสาหกิจส่งรายได้เข้าคลังเกินเป้า
สคร.เผยรัฐวิสาหกิจส่งรายได้เข้าคลังในเดือนพ.ย.กว่า 5.6 พันล้านบาท เกินเป้า 2.5 พันล้านบาท สะท้อนการบริหารงานมีประสิทธิภาพ
15 ธ.ค. 2553

สคร.เผยรัฐวิสาหกิจส่งรายได้เข้าคลังในเดือนพ.ย.กว่า 5.6 พันล้านบาท เกินเป้า 2.5 พันล้านบาท สะท้อนการบริหารงานมีประสิทธิภาพ
นายสมชัย สัจจพงษ์ ผู้อำนวยการสำนักงานคณะกรรมการนโยบายรัฐวิสาหกิจ (สคร.) เปิดเผยถึงตัวเลขรายได้นำส่งแผ่นดินของรัฐวิสาหกิจและเงินปันผลจากกิจการที่กระทรวงการคลังถือหุ้นต่ำกว่า 50% ประจำปีงบประมาณ 2554 ว่า มีรายได้สะสมตั้งแต่เดือนตุลาคม ถึงเดือนพ.ย. 2553 รวม 23,705. ล้านบาท สูงกว่าประมาณการ 4,905 ล้านบาท



สมชัย
“เป็นที่น่ายินดีว่ารัฐวิสาหกิจต่างๆ มีการนำส่งรายได้เข้าแผ่นดินเพิ่มขึ้นอย่างต่อเนื่อง ซึ่งสะท้อน ถึงการดำเนินงานและการบริหารจัดการที่มีประสิทธิภาพมากขึ้นของรัฐวิสาหกิจนั้นๆ”นายสมชัย
ทั้งนี้เฉพาะ เดือนพ.ย.นั้น รัฐวิสาหกิจสามารถนำส่งรายได้เข้าแผ่นดินรวม 5,688. ล้านบาท สูงกว่าประมาณการ 2,568 ล้านบาท 
รัฐวิสาหกิจที่นำส่งรายได้เข้าแผ่นดินสูงสุด 4 อันดับแรก เรียงตามลำดับได้ดังนี้ สำนักงานสลากกินแบ่งรัฐบาล มีรายได้นำส่งเข้าแผ่นดิน 1,282 ล้านบาท แบ่งเป็นรายได้ที่นำส่งประจำทุกเดือนจำนวน 1,120. ล้านบาท ซึ่งมาจากรายได้ไม่น้อยกว่า 28% ของ การจำหน่ายสลากฯ รวมกับผลการดำเนินการประจำปี 2552 อีก 162.90 ล้านบาท 
ธนาคารอาคารสงเคราะห์ สามารถนำส่งรายได้เข้าแผ่นดิน 1,251  ล้านบาท บริษัท กสท โทรคมนาคม  นำส่งรายได้เข้าแผ่นดินจำนวน 1,085 ล้านบาท และการไฟฟ้าส่วนภูมิภาค นำส่งรายได้แผ่นดิน 1,000 ล้านบาท
สาเหตุที่รายได้นำส่งเข้าแผ่นดินในเดือนนี้สูงกว่าเป้านั้น เนื่องจากรัฐวิสาหกิจหลายแห่งสามารถนำส่งรายได้สูงกว่าที่ได้ประมาณการไว้ อาทิ บริษัท กสท โทรคมนาคม  นำส่งรายได้เข้าแผ่นดินสูงกว่าประมาณการ   700 ล้านบาท และการประปา
ส่วนภูมิภาค นำส่งรายได้เข้าแผ่นดินสูงกว่าประมาณการ   423 ล้านบาท นอกจากนี้ ยังมีธนาคารอาคารสงเคราะห์ที่เลื่อนการนำส่งมาจากเดือนต.ค.